Illustreerder: Gaia Cornwall
Sizwe is (amper) absoluut gereed vir 'n dapper duikslag!
Dis nie maklik om genoeg moed bymekaar te skraap vir jou eerste groot duikslag nie, maar Sizwe is amper absoluut gereed vir die groot sprong.
Sizwe is beslis gereed om van die duikplank af te spring. Sy swemlesse is agter die rug, hy het sy swemtoets met vlieënde vaandels geslaag, en hy kan spring soos min, so hy is glad nie bang nie. “Dit lyk maklik,” sê Sizwe terwyl hy kyk hoe die ander kinders beurte maak op die duikplank. Maar toe Pappa sy hand 'n drukkie gee, druk hy terug. Hy moet buitendien eers besluit watter spesiale soort sprong hy gaan gee, en hy moet darem seker eers 'n paar strekoefeninge doen voordat hy op die duikplank klim …
In hierdie wonderlike storie oor hoe om jou vrese te bowe te kom, vang Gaia Cornwall 'n roerende oomblik vas tussen 'n geduldige en aanmoedigende pa en 'n vasberade seuntjie wat sommer dadelik jou hart sal steel.
Hoe om 'n haas te vang
Illustreerder: Monika Filipina
'n Lekkerlag-avontuur geskryf deur niemand anders nie as die beroemde Nare Ou Wolf!
Vir honger wolwe is dié boek 'n wenner,
en dit is boonop geskryf deur 'n kenner!
Hou jy van haasbredie en haaspastei?
Kom leer hoe om 'n haas in die hande te kry!
Hierdie boek, geskryf deur niemand anders nie as die beroemde (of is dit berugte?) Nare Ou Wolf, is 'n fantastiese gids propvol wen-wenke vir enige iemand wat van plan is om 'n haas te vang. Ja, lek gerus solank jou lippe af vir 'n sappige hasie! Maar maak seker jy hou jou oë oop vir bere, bonsende vere met 'n bietjie te veel veerkrag, en natuurlik jou eie strikke …
'n Lekkerlagboek deur die internasionale topverkoperskrywer Claire Freedman, geïllustreer deur die briljante Monika Filipina.
Dis MY boek
Illustreerder: Fabi Santiago
Wat is die beste manier om 'n boek te lees as jy 'n kameelperd is?
Kerneels die kameelperd is baie opgewonde toe hy 'n boek in die veld optel. “Ek is MAL oor boeke!” roep hy uit.
Maar elke keer as hy die boek probeer lees, word hy deur sy dieremaats in die rede geval. Hulle wil almal vir hom voorsê hoe jy eintlik veronderstel is om 'n boek te lees.
Moet jy plat op jou maag lê soos 'n krokodil, op een been staan soos 'n flamink, of selfs onderstebo hang en heen en weer swaai soos 'n apie?
Kerneels het genoeg gehad en stap vies weg ... maar kort voor lank ontdek hy die heel beste manier om 'n boek te lees - saam met al sy dieremaats!
'n Bekoorlike prenteboek oor die vreugde van lees - en hoe om boeke op jou eie manier te geniet!
Illustreerder: Nicolene Strauss
Daar is ten minste 10 000 redes waarom 'n vakansie by Wessel se oupa NIE 'n goeie idee is nie.
Sy oupa Zirk bly in 'n groot, grillerige ou huis buite die stad. 'n Tronk is meer pret. Die kamers is donker en dit ruik na visaas en seemeeupoef.
Daar is honderde reëls in sy oupa se huis, en selfs al gehoorsaam jy al die reëls, is 'n hamerkophaai met tandpyn nog steeds vriendeliker as sy oupa.
Toe Wessel se ouers hom dus by sy oupa aflaai sodat hulle op 'n eilandvakansie kan gaan, weet hy die goorste vakansie van sy lewe het pas aangebreek.
Maar iets is nie pluis nie.
Waarom sluip sy oupa snags in die donker rond?
Wat steek hy in die geheimsinnige gebou buite in die tuin weg waar Wessel glad nie mag kom nie?
Hoekom het hy party oggende vreemde skrape en bloukolle, asof hy in 'n geveg was?
Daar is net een manier om uit te vind ...
Kort voor lank is Wessel deel van 'n wilde pretrit vol superhelde, skurke, supercool tegnologie, agterbakse planne en ongelooflike ontploffings! En dit lyk of die verveligste vakansie van sy lewe dalk die avontuur van 'n leeftyd gaan word ...
Sometimes, in the blink of an eye, you do something that changes your life forever.
Like climbing a tree with a girl you don't know.
Marnus is tired of feeling invisible, living in the shadow of his two brothers.
His older brother is good at breaking swimming records and girls' hearts. His younger brother is already a crafty entrepreneur who has tricked him into doing the dishes all summer.
But when a girl called Leila turns up on their doorstep one morning with a petition, it's the start of an unexpected adventure.
And finally, Marnus gets the chance to be noticed...
Bekostigbare grappieboeke vir ure se skaterlagpret!
Kom lag jou slap vir die lawwe grappies in hierdie fantastiese nuwe reeks grapboeke vir kinders! Elke boek bevat 'n volle 101 grappe waarmee jy jou maats kan laat lê van die lag. Daar is klop-klop-grappe, grappe oor olifante, erdvarke, koeie en ander snaakse diere, skaterlag-skoolgrappe en 'n hele klomp grappe wat sommer net heeltemal verspot is!
Daar is vier lekkerlag-titels in die reeks:
Max die masjien
Illustreerder: Stephen Wallace
Hy's rof en onbeskof ... en hy is Zander se persoonlike lyfwag!
Zander het nog nooit tevore iets gewen nie. Daarom is hy heeltemal uit die veld geslaan toe hy die GROOT PRYS in 'n kompetisie wen: 'n regte egte ... ROFSTOEIER!
Die stoeier se naam is Max die Masjien. Hy is rof en onbeskof. Hy het nie hare nie. Hy het nie 'n nek nie. Maar hy het spiere. Sy spiere het spiere. Sy spiere se spiere het spiere. Bo-op al daardie spiere het hy 'n tatoe. En hy gaan vir 'n hele WEEK lank Zander se persoonlike lyfwag wees!
Zander se tweelingboeties dink dit is die heel beste ding wat nog OOIT met hulle gebeur het. Maar Zander is nie heeltemal seker wat op aarde hy met Max moet doen nie. Niemand anders het nog ooit 'n rofstoeier as lyfwag saamgebring skool toe nie.
Miskien kan Max hom help om vir Wynand Wiese op sy plek te sit. Dalk kan hy hom in sy spesiale Soebat-en-smeek-greep beetkry en hom druk tot sy oë wil uitpop. Wynand het blonde hare en blou oë, en hy lyk so onskuldig soos 'n seuntjie in 'n waspoeier-advertensie. Maar hy is 'n regte boelie. Die soort wat nie eens vir 'n rofstoeier skrik nie.
Ongelukkig loop dinge by die skool lelik skeef.
En Max het boonop 'n geheim van sy eie ...
Kom klim in die kryt saam met Max die rofstoeier vir 'n WILDE, WOESTE skaterlag-avontuur uit die pen van Jaco Jacobs!
Glo my, as jy op die ingewing van die oomblik 'n skaap by 'n kerkbasaar steel, sal jou lewe nooit weer dieselfde wees nie ...
Luan se vakansieplanne is in hulle peetjie.
In plaas daarvan dat hy by die huis gaan rondsit, PlayStation speel en saam met sy pelle kuier, moet hy Karoo toe gaan. Op 'n road trip. Saam met sy eksentrieke fotograaf-ouma wat 'n fotoboek oor windpompe wil publiseer.
Dit is sy straf omdat hy en sy vriende een aand iets aangevang het wat hulle in groot moeilikheid laat beland het.
Op pad deur die Karoo ontmoet hy vir Lana, wie se pa al die pad van Bloemfontein na Kaapstad met sy fiets ry om geld vir kankernavorsing in te samel. Lana wat nie vleis eet nie, mal is oor boeke en hom (sonder dat sy dit weet) oortuig om 'n skaap te steel.
Luan leer ken vir die eerste keer werklik sy ouma - die hardekwas-predikantsvrou wat al die jare 'n geheim saam met haar ronddra.
En die belangrikste van als: Hy leer homself ken.
Kort voor lank verander 'n vervelige rit deur die Karoo in 'n onvergeetlike reis ...
Hierdie humoristiese, hartroerende tienerboek uit die pen van Jaco Jacobs sal jou anders laat kyk na die dinge wat die lewe die moeite werd maak.
Tom en Trevor se nuwe juffrou is amper te goed om waar te wees.
Haar naam is juffrou Zaan van Graan.
En almal sê sy word NOOIT OOIT kwaad nie.
Maar Tom en Trevor hou van poetse bak.
Dit is hulle spesiale talent!
Daarom begin hulle dadelik planne maak.
Planne om die nuwe juffrou WOEDEND te maak!
In hierdie splinternuwe skaterlagstorie uit die pen van Jaco Jacobs vind die twee grootste poetsbakkers in die skool uit waarom dit NIE 'n goeie idee is om met 'n juffrou soos juffrou Zaan skoor te soek nie. Jy mag dalk net die een wees wat spaghetti tussen jou tone kry ...
Hoezit 15: My liggaam
Waarom is 'n gaap aansteeklik?
Hoekom is party mense kleurblind?
Wat laat jou hik?
Hoeveel keer klop jou hart per dag?
Ontdek die wonderlike wêreld van die menslike liggaam met hierdie boek propvol prettige feite en aktiwiteite! Met 48 bladsye vol fassinerende feite, volkleurfoto's en hope aktiwiteite, speletjies en kopkrappers waarmee jy die wonderwêreld van die menslike liggaam kan verken, is hierdie boek gewaarborg om jong feitevrate se tone te laat omkrul van lekkerkry!
Vind meer uit oor die verskillende liggaamstelsels wat jou aan die lewe hou, ontdek fassinerende feite oor jou hart, brein en ander organe, en vind uit waarom kieme jou siek kan maak en hoe om hulle te beveg!